Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/012 BE/ArcelorMittal) /* COM/2014/0734 final */





OBRAZLOŽITVENI MEMORANDUM OZADJE PREDLOGA 1. Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006[1] (v nadaljnjem besedilu: uredba o ESPG). 2. Belgijski organi so vložili vlogo EGF/2014/012 BE/ArcelorMittal za finančni prispevek iz ESPG zaradi odpuščanja presežnih delavcev v podjetju ArcelorMittal Liège S.A. v Belgiji. 3. Po oceni vloge je Komisija v skladu z vsemi veljavnimi določbami uredbe o ESPG ugotovila, da so pogoji za finančni prispevek iz ESPG izpolnjeni. POVZETEK VLOGE Vloga za pomoč iz ESPG || EGF/2014/012 BE/ArcelorMittal Država članica || Belgija Zadevna regija (na ravni NUTS 2) || Provinca Liège (BE 33). Datum vložitve vloge || 22. julij 2014 Datum potrdila o prejemu vloge || 4. avgust 2014 Datum zahtevka za dodatne informacije || 24. julij 2014 Rok za predložitev dodatnih informacij || 16. september 2014 Rok za zaključek ocene || 9. december 2014 Merilo za pomoč || člen 4(1)(a) uredbe o ESPG Glavno podjetje || ArcelorMittal Liège S.A. Sektor(-ji) gospodarske dejavnosti (oddelek NACE Rev. 2)[2] || Oddelek 24 (Proizvodnja kovin) Število hčerinskih podjetij, dobaviteljev in proizvajalcev v poproizvodni fazi || Jih ni Referenčno obdobje (štirje meseci) || 1. januarja 2014–1. maja 2014 Število odpuščenih delavcev ali primerov prenehanj dejavnosti v referenčnem obdobju (a) || 752 Število odpuščenih delavcev ali primerov prenehanj opravljanja dejavnosti pred referenčnim obdobjem ali po njem (b) || 533 Skupno število odpuščenih delavcev (a + b) || 1 285 Skupno predvideno število upravičencev, ki bodo prejeli pomoč || 910 Proračun za prilagojene storitve (v EUR) || 2 575 900 Proračun za izvajanje ESPG[3] (v EUR) || 76 578 Celotni proračun (v EUR) || 2 652 478 Prispevek ESPG (60 %) (v EUR) || 1 591 486 OCENA VLOGE Postopek 4. Belgijski organi so vlogo EGF/2014/012 BE/ArcelorMittal vložili 22. julija 2014, tj. v 12 tednih od datuma, ko so bila izpolnjena merila za pomoč iz nadaljevanja. Komisija je 24. julija 2014 belgijskim organom poslala prvi niz vprašanj in 4. avgusta 2014, v dveh tednih po datumu vložitve vloge, potrdila prejem vloge. Država članica je v šestih tednih od datuma potrdila o prejemu vloge predložila dodatne informacije. 12-tedenski rok od prejema popolne vloge, v katerem bi Komisija morala zaključiti oceno skladnosti vloge s pogoji za finančni prispevek, se izteče 9. decembra 2014. Upravičenost vloge Zadevno podjetje in upravičenci 5. Vloga se nanaša na 1 285 odpuščenih delavcev v podjetju ArcelorMittal Liège S.A., ki je delovalo v gospodarskem sektorju, razvrščenem v oddelek 24 NACE („Proizvodnja kovin“). Odpuščanja delavcev v zadevnem podjetju se nanašajo na regijo na ravni NUTS 2[4] Liège (BE33). Merila za pomoč 6. Belgijski organi so vlogo vložili v okviru merila za pomoč iz člena 4(1)(a) uredbe o ESPG, ki zahteva najmanj 500 delavcev, ki so postali presežni, ali samozaposlenih oseb, ki so opustile dejavnost, v referenčnem obdobju štirih mesecev v podjetju v državi članici, vključno z delavci, ki so postali presežni, pri njegovih dobaviteljih in proizvajalcih v poproizvodni fazi. 7. Štirimesečno referenčno obdobje traja od 1. januarja 2014 do 1. maja 2014. 8. Vloga se nanaša na 752 odpuščenih delavcev[5] v podjetju v referenčnem obdobju štirih mesecev. Izračun števila odpuščenih delavcev in prenehanj opravljanja dejavnosti 9. Število vseh odpuščenih delavcev je bilo izračunano od dne, ko je delodajalec posameznega delavca obvestil o odpustu ali prekinitvi pogodbe o zaposlitvi. Upravičeni prejemniki 10. Poleg že omenjenih delavcev je do pomoči upravičenih tudi 533 delavcev, ki so bili odpuščeni pred ali po štirimesečnem referenčnem obdobju. Vsi ti delavci so bili odpuščeni po splošni razglasitvi načrtovanih odpuščanj 14. oktobra 2011. Mogoče je ugotoviti jasno vzročno povezavo z dogodkom, ki je povzročil odpuščanja v referenčnem obdobju, saj se vsa odpuščanja nanašajo na isto zmanjševanje števila zaposlenih, ki se je začela oktobra 2011. 11. Skupno število upravičenih prejemnikov je torej 1 285. Povezava med odpuščanjem delavcev in velikimi strukturnimi spremembami v svetovnih trgovinskih tokovih zaradi globalizacije 12. Da bi belgijski organi dokazali povezavo med odpuščanjem delavcev in velikimi strukturnimi spremembami v svetovnih trgovinskih tokovih zaradi globalizacije, trdijo, da je sektor proizvodnje jekla, v katerem je ArcelorMittal Liège S.A posloval, doživel resne gospodarske motnje, zlasti hiter upad tržnega deleža EU. 13. Proizvodnja jekla v EU-27 se je med letoma 2007 in 2013 s 210,1 milijona ton zmanjšala na 166,2 milijona ton[6] (−20,9 %; − 3,8 % letne rasti[7]), medtem ko se je proizvodnja na svetovni ravni s 1 348,1 milijona ton povečala na 1 649,3 milijona ton (+22,3 %; + 3,4 % letne rasti). Posledično in v skladu s podatki, ki so jih navedli belgijski organi, se je delež EU v proizvodnji jekla v obdobju 2007–2013 stalno zmanjševal (s 16 % svetovne proizvodnje jekla v letu 2007 na 10 % v letu 2013). Upad proizvodnje je bil v Evropi znatnejši kot v Združenih državah Amerike in Rusiji. Nasprotno pa je v istem obdobju v Aziji zaznati zelo veliko povečanje deleža s 56 % na 67 %. 14. Posledice teh sprememb v trgovinskih tokovih so poslabšali drugi dejavniki, kot sta upad povpraševanja po jeklu v avtomobilski industriji in gradbeništvu v EU zaradi gospodarske krize ter relativni dvig proizvodnih stroškov (surovine, energija, okoljske omejitve itd.). Ti dejavniki so ogrozili konkurenčnost jeklarske industrije EU ter v zadnjih letih privedli do številnih odpuščanj v jeklarskem sektorju zaradi zapiranja obratov in prestrukturiranja več proizvajalcev jekla v Evropi[8]. Na primer, med letoma 2008 in 2013 se je število zaposlenih v metalurški industriji (NACE Rev. 2, oddelek 24 „Proizvodnja kovin“) v EU-27 zmanjšalo za okoli 280 000 z 1,44 milijona na 1,16 milijona (–19,4 %). 15. Od uvedbe ESPG leta 2007 so bile v jeklarskem sektorju vložene štiri vloge za ESPG[9]. Od tega so bile tri vloge povezane z velikimi strukturnimi spremembami v svetovnih trgovinskih tokovih zaradi globalizacije[10], ena vloga pa s svetovno finančno in gospodarsko krizo[11]. Dogodki, ki so povzročili odpuščanja in prenehanje opravljanja dejavnosti 16. Dogodki, ki so povzročili odpuščanja in prenehanje opravljanja dejavnosti, so povezani z napovedjo obsežnega prestrukturiranja skupine ArcelorMittal v Evropski uniji v letu 2008. Ta odločitev je bila sprejeta zaradi presežne zmogljivosti podjetja v Evropi v primerjavi s tržnimi trendi razvoja. Skupina se je odločila za trajno zaprtje 10 od 25 plavžev, ki jih je imela v Evropi, in zaprtje več proizvodnih enot. V petih letih je bilo izgubljenih skoraj 33 000 delovnih mest, kar je približno 25 % celotne delovne sile. 17. Belgijski organi navajajo, da je proizvajalec zaradi upada povpraševanja po jeklu, relativnega dviga proizvodnih stroškov (surovine, energija, okoljske omejitve itd.) in padca cen jekla (skoraj 17 % za jeklene tuljave) v letu 2011 zmanjšal proizvodnjo in se odločil zapreti plavž v Liègeu, kar je sčasoma privedlo do odpuščanja vseh 1 285 delavcev. Pričakovani vpliv odpuščanja delavcev na lokalno, regionalno ali državno gospodarstvo in zaposlenost 18. Kovinskopredelovalna industrija v Liègeu se je v zadnjih letih zmanjšala, in sicer s 6 193 delovnih mest v 40 podjetjih v letu 2007 na 4 187 delovnih mest v 35 podjetjih v letu 2012, kar pomeni zmanjšanje za 32 % delovnih mest v sektorju. Vpliv racionalizacije ArcelorMittala je še toliko bolj pomemben, saj njegov delež v lokalnem zaposlovanju v kovinskem sektorju predstavlja 78,9 %, v zaposlovanju v predelovalnem sektorju pa 14,3 %. 19. V valonskem gospodarstvu se še vedno občuti finančna kriza iz let 2008–2009 in 2011 in racionalizacija ArcelorMittala bo vodila do nadaljnjih izgub delovnih mest v regiji. V Liègeu je bilo maja 2014 registriranih 54 440 iskalcev zaposlitve, kar pomeni 19,48-odstotno stopnjo brezposelnosti. Te osebe pogosto niso izobražene (49,9 % nima srednješolske izobrazbe), 40,4 % jih ni bilo aktivnih že več kot dve leti. Stopnja aktivnosti v Liègeu je med najnižjimi v Valoniji in znaša 53,4 % (56,7 % v Valoniji)[12]. Upravičenci, ki bodo prejeli pomoč, in predlagani ukrepi Upravičenci, ki bodo prejeli pomoč 20. Po oceni naj bi v ukrepih sodelovalo 910 delavcev, za katere je predvidena pomoč. Razčlenitev teh delavcev po spolu, državljanstvu in starostni skupini: Kategorija || Število upravičencev, ki bodo prejeli pomoč Spol: || moški: || 871 || (96 %) || ženski: || 39 || (4 %) Državljanstvo: || državljani EU: || 910 || (100 %) || državljani držav, ki niso članice EU: || 0 || (0 %) Starostna skupina: || 15–24 let: || 25 || (3 %) || 25–29 let: || 37 || (4 %) || 30–54 let: || 803 || (88 %) || 55–64 let: || 45 || (5 %) || starejši od 64 let: || 0 || (0 %) Upravičenost predlaganih ukrepov 21. Iz ESPG se bo sofinanciralo le nekaj ukrepov, ki sodijo med dejavnosti belgijskih organov v podporo delavcem, ki jih je odpustil ArcelorMittal. Ukrepi, ki so v Belgiji obvezni v skladu s postopki kolektivnega odpuščanja in se izvajajo kot del standardnih dejavnosti enote za pomoč pri prezaposlovanju (npr. podpora pri iskanju nadomestne zaposlitve, usposabljanje, pomoč pri iskanju zaposlitve in poklicno svetovanje itd.), torej niso vključeni v to vlogo za pomoč iz ESPG. 22. Prilagojene storitve, ki bodo zagotovljene odpuščenim delavcem, vključujejo naslednje ukrepe: – Prerazporejanje Podpora/usmerjanje/vključevanje: Ta sklop storitev temelji na standardih dejavnostih, ki jih izvaja enota za pomoč pri prezaposlovanju[13]. Storitve bo zagotovila ekipa FOREM-a (projektni vodja, specializirani svetovalci) v sodelovanju z nekdanjimi predstavniki delavcev kot „socialnimi pomočniki“ (accompagnateurs sociaux ), ki bodo delavce spodbujali k sodelovanju v ukrepih in jim pomagali pri upravnih postopkih. Za lažje stike med delavci se storitve zagotavljajo skupaj za vse odpuščene delavce na določenem kraju. Storitve zajemajo tri vrste dejavnosti: (i) skupinske informacije o tehnikah iskanja zaposlitve (priprava življenjepisa in motivacijskega pisma, uporaba spletnih virov itd.), pojasnila glede delovnega prava (pomoč pri iskanju nadomestne zaposlitve, brezposelnost, pogodba o zaposlitvi, pokojnina), ozaveščanje o diskriminaciji, predstavitev poklicev in sektorjev z zaposlitvenimi možnostmi itd.; (ii) individualni pogovori s svetovalcem FOREM-a (analiza spretnosti, poklicna pot, svetovanje glede usposabljanja itd.); (iii) brezplačen in prost dostop do orodij za iskanje zaposlitve (oprema IT z internetno povezavo, telefon, strokovna dokumentacija itd.). Ta ukrep se nanaša na vseh 910 delavcev, ki bodo prejeli pomoč, trajal pa naj bi največ 24 mesecev. Pomoč pri iskanju zaposlitve: FOREM bo izvajal tudi posebne dejavnosti za lažje iskanje zaposlitve in odpravo težav pri procesu prezaposlovanja. To vključuje srečanja odpuščenih delavcev s potencialnimi delodajalci (usklajevanje ponudbe delovnih mest in povpraševanja po njih), obiske v podjetjih, srečanja z zaposlitvenimi agenti za pripravo na zaposlitveni razgovor in izmenjavo izkušenj z drugimi delavci, ki so se po kolektivnem odpuščanju že prekvalificirali ali našli zaposlitev. – Usposabljanje in prekvalifikacija Integrirano usposabljanje: Različne oblike poklicnega usposabljanja bi lahko (odvisno od programa) izvajal bodisi FOREM bodisi centres de competences bodisi IFAPME[14]. Kot prvi korak bo osebje FOREM-a vsakemu udeležencu pomagalo opredeliti njegove z delom povezane cilje in ga usmerilo k enemu od treh modulov usposabljanja. Delavci, ki bi se lahko prekvalificirali za podoben poklic, kot so ga opravljali v ArcelorMittalu, bodo lahko izbirali med specifičnim modulom ali modulom specializacije (40 ur) za prilagoditev in posodobitev kompetenc ali dodatnim programom za pridobitev novih kvalifikacij (320 ur), ki bi delavcem omogočil prijavo za zaposlitev v novem poklicu v industrijskem sektorju. V primeru prekvalifikacije v popolnoma drug sektor dejavnosti se delavci lahko udeležijo programa poklicnega usposabljanja (v povprečju 960 ur) za pridobitev kompetenc, potrebnih za novi poklic. Ob zaključku vsakega modula usposabljanja je nove spretnosti mogoče oceniti in dokumentirati. Glede na vrsto usposabljanja in področje, na katerem so kompetence pridobljene, bodo udeleženci prejeli formalno spričevalo o spretnostih (tj. spričevalo o usposobljenosti), potrdilo o udeležbi (za kompetence ali poklice, kjer ni formalnih spričeval) ali potrdilo o spretnostih (za spretnosti in kompetence, pridobljene zunaj formalnih programov usposabljanja). Izdajanje formalnih spričeval o spretnostih se preverja s testi, na podlagi katerih se dodeli „spričevalo o spretnostih, pridobljenih z usposabljanjem“ (Certificat des Compétences Acquises en Formation – CECAF). Potrjevanje spretnosti se preverja s testi, na podlagi katerih se dodeli potrdilo o spretnostih (titres de compétences); Prenos izkušenj: Izkušeni delavci lahko svoje spretnosti in znanje izboljšajo tako, da postanejo učitelji ali vodje usposabljanja v tehniškem izobraževanju. FOREM in združenja različnih smeri tehniškega izobraževanja bodo razvili posebni modul za ozaveščanje in pripravo na usposabljanje, da bi se nekatere delavce spodbudilo k usposabljanju za učitelje. Modul bo vključeval specifične informacije, tehnično podporo, srečanja z izvajalci in obiske na kraju samem. Trajal bo osem tednov, namenjen pa bo približno desetim delavcem. – Spodbujanje podjetništva Podpora za ustanavljanje podjetij: Delavci, ki razmišljajo o ustanovitvi svojega podjetja, bodo deležni svetovanja in podpore svetovalca za ustanovitev podjetja iz FOREM-a. Ta podpora zajema dve glavni dejavnosti: (i) skupinska informativna srečanja za ozaveščanje o možnostih ustanavljanja podjetja, zagotavljanje informacij o pravnih vidikih in ukrepih za podporo ustanavljanju podjetja; (ii) individualne pogovore z zainteresiranimi delavci, da se pregleda njihov projekt in vzpostavi stik z organizacijami za poslovno podporo in ponudniki storitev. Svetovalec bo tesno sodeloval z enotama za pomoč pri prezaposlovanju in tako delavcem pomagal pri njihovih poslovnih projektih. Pričakuje se, da se bo informativnih srečanj udeležilo približno 50 delavcev, približno 20 pa naj bi jih sodelovalo pri pogovorih in nadaljnjih dejavnostih. Podpora za skupne projekte: Delavcem, ki razmišljajo o tem, da bi kot skupina ustanovili „socialno podjetje“, bo svetovala in pomagala specializirana svetovalna služba (izbrana prek razpisa za zbiranje predlogov) in enota za pomoč pri prezaposlovanju. Ta podpora vključuje srečanja, namenjanja informiranju in ozaveščanju o ustanavljanju podjetja in osnovnih vodstvenih sposobnostih, ter svetovanje o ustanovitvi podjetja (npr. priprava poslovnega načrta, priprava pravnih statutov, trženje itd.). Za kritje začetnih stroškov takih poslovnih projektov se lahko dodelijo nepovratna sredstva. Delavci morajo vložiti vlogo z opisom projekta (npr. delavčeva znanja, spretnosti in izkušnje, študija izvedljivosti, finančna analiza, tržni potencial, obeti za rast, družbeno-gospodarske koristi itd.). Odbor za podporo enote za pomoč pri prezaposlovanju, ki ga sestavljajo predstavniki delodajalca, sindikatov in FOREM-a, vlogo oceni in se odloči, ali bo nepovratna sredstva dodelil ali ne. Vsak delavec, ki sodeluje v projektu, lahko prejme nepovratna sredstva v višini 5 000 EUR (sredstva se združijo med vsemi sodelujočimi delavci). Nepovratna sredstva se lahko uporabijo za nakup opreme, blaga, obveščanje javnosti, svetovanje, usposabljanje itd. Svetovalna služba bo upravljala nepovratna sredstva in FOREM-u poročala o uporabi odhodkov (računi in dokazila). Pričakuje se, da bo pri tem ukrepu sodelovalo 100 delavcev, delavcem pa bo na boljo 5 izplačil nepovratnih sredstev za podporo. 23. Opisani predlagani ukrepi so aktivni ukrepi na trgu dela v okviru upravičenih ukrepov iz člena 7 uredbe o ESPG. Ti ukrepi ne nadomestijo pasivnih ukrepov socialne zaščite. 24. Belgijski organi so poslali zahtevane informacije o ukrepih, ki so za zadevno podjetje obvezni v skladu z nacionalno zakonodajo ali kolektivnimi pogodbami. Potrdili so, da finančni prispevek iz ESPG ne bo nadomestil takšnih ukrepov. Predvideni proračun 25. Predvideni skupni stroški so 2 652 478 EUR, vključno z izdatki za prilagojene storitve v višini 2 575 900 EUR in izdatki za pripravo, upravljanje, širjenje informacij in obveščanje javnosti ter nadzor in poročanje v višini 76 578 EUR. 26. Skupni zaprošeni finančni prispevek iz ESPG znaša 1 591 486 EUR (60 % skupnih stroškov). Ukrepi || Predvideno število udeležencev || Predvideni stroški na udeleženca (v EUR) (*) || Predvideni skupni stroški (v EUR) (*) Prilagojene storitve (ukrepi v skladu s členom 7(1)(a) in (c) uredbe o ESPG) Prerazporejanje: (Orientation professionnelle) – podpora/usmerjanje/vključevanje: (Reconversion/Insertion) – pomoč pri iskanju zaposlitve: (Dynamisation de la recherche d’emploi) || 910 150 || 2 054 300 || 1 869 000 45 000 Usposabljanje in prekvalifikacija: (Formations) – integrirano usposabljanje (Formations intégrées) – prenos izkušenj (Transmission d'expérience) || 300 10 || 1 713 300 || 513 900 3 000 Spodbujanje podjetništva: (Aide à la creation d'emploi) – podpora za ustanavljanje podjetij: (Autocreation d'emploi individuelle) – podpora za skupne projekte: (Soutien à l'emergence de projets colletifs) || 50 100 || 900 1 000 || 45 000 100 000 Vmesni seštevek (a): || – || 2 575 900 (100,0 %) Nadomestila in spodbude (ukrepi v skladu s členom 7(1)(b) uredbe o ESPG) || Vmesni seštevek (b): || – || 0 || (0,00 %) Ukrepi v skladu s členom 7(4) uredbe o ESPG 1. Pripravljalne dejavnosti, upravljanje, nadzor in poročanje || – || 32 778 2. Širjenje informacij in obveščanje javnosti || – || 43 800 Vmesni seštevek (c): || – || 76 578 (2,9 %) Stroški skupaj (a + b + c): || – || 2 652 478 Prispevek ESPG (60 % skupnih stroškov) || – || 1 591 486 (*) Seštevki se zaradi zaokroževanja ne ujemajo. Obdobje upravičenosti izdatkov 27. Belgijski organi so prilagojene storitve za upravičence, ki bodo prejeli pomoč, začeli izvajati 1. januarja 2014. Izdatki za ukrepe iz točke 22 bodo torej upravičeni za finančni prispevek iz ESPG od 1. januarja 2014 do 22. julija 2016. 28. Upravni izdatki belgijskih organov za izvajanje ESPG so se začeli 1. januarja 2014. Izdatki za dejavnosti priprave, upravljanja, širjenja informacij in obveščanja javnosti, nadzora in poročanja so torej upravičeni za finančni prispevek iz ESPG od 1. januarja 2014 do 22. januarja 2017. Dopolnjevanje ukrepov, financiranih iz nacionalnega sklada ali sklada Unije 29. Viri nacionalnega vnaprejšnjega financiranja ali sofinanciranja so: Izvedene ukrepe bo vnaprej financiral FOREM. Enote za pomoč pri prezaposlovanju, usposabljanje s strani FOREM-a in njegovih partnerjev sofinancira valonska regija. 30. Belgijski organi so potrdili, da omenjeni ukrepi, ki prejmejo finančni prispevek iz ESPG, ne dobijo finančnega prispevka iz drugih finančnih instrumentov Unije. 31. Iz ESS je bila v preteklosti dodeljena finančna podpora projektu (EnTrain – En Transition-Reconversion-Accompagnement), katerega cilj je bil razviti pedagoške metode, namenjene enotam za pomoč pri prezaposlovanju na splošno. Ugotovitve tega projekta se bodo verjetno izkazale za koristne pri izvajanju načrtovanih ukrepov. Postopki pri posvetovanju z upravičenci, ki bodo prejeli pomoč, ali njihovimi predstavniki ali socialnimi partnerji, kot tudi lokalnimi in regionalnimi organi 32. Belgijski organi poročajo, da je bil usklajeni sveženj prilagojenih storitev pripravljen v posvetovanju z upravičenci, ki bodo prejeli pomoč, in socialnimi partnerji. Ukrepi so rezultat številnih razprav in pripravljalnih sestankov, ki so med različnimi socialnimi partnerji potekali med februarjem 2014 in junijem 2014. 33. Enota za pomoč pri prezaposlovanju (cellule de reconversion) je bila ustanovljena posebej kot del pravnih obveznosti v zvezi s postopkom kolektivnega odpuščanja. Enoto za pomoč pri prezaposlovanju upravlja odbor, v katerem sodelujejo predstavniki valonskih javnih služb za zaposlovanje in usposabljanje, FOREM-a, sindikatov in panožnih organizacij za poklicno usposabljanje. Sistemi upravljanja in nadzora 34. Vloga vsebuje podroben opis sistema upravljanja in nadzora, ki določa odgovornosti vključenih organov. Celotno spremljanje in usklajevanje zagotavlja usmerjevalni odbor, sestavljen iz vseh organizacij, ki sodelujejo pri izvajanju ukrepov ESPG. Finančni prispevek iz ESPG bodo upravljali in nadzirali isti organi, ki upravljajo in nadzirajo ESS. V okviru agencije za ESS Federacije Valonija - Bruselj (prej Francoska skupnost v Belgiji) bo en subjekt deloval kot organ upravljanja, drugi, ločeni, pa kot plačilni organ. Generalni sekretariat Federacije Valonija - Bruselj bo deloval kot organ za potrjevanje, FOREM pa kot posredniški organ. Zaveze zadevne države članice 35. Belgijski organi so poslali vsa potrebna zagotovila v zvezi z naslednjim: – načeli enakosti obravnave in nediskriminacije bosta upoštevani pri dostopu do predlaganih ukrepov in njihovem izvajanju; – upoštevane so bile zahteve nacionalne zakonodaje in zakonodaje EU o kolektivnem odpuščanju[15]; – predlagani ukrepi ne bodo prejeli finančne podpore iz drugih skladov ali finančnih instrumentov Unije, preprečeno pa bo kakršno koli dvojno financiranje; – predlagani ukrepi bodo dopolnjevali ukrepe, financirane iz strukturnih skladov; – finančni prispevek iz ESPG bo v skladu s postopkovnimi in materialnopravnimi pravili Unije o državni pomoči. PRORAČUNSKE POSLEDICE Proračunski predlog 36. Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020[16]. 37. Komisija po proučitvi vloge v zvezi s pogoji iz člena 13(1) uredbe o ESPG ter ob upoštevanju števila upravičencev, ki bodo prejeli pomoč, predlaganih ukrepov in predvidenih stroškov predlaga uporabo sredstev ESPG v znesku 1 591 486 EUR, kar pomeni 60 % skupnih stroškov predlaganih ukrepov, da se zagotovi finančni prispevek za vlogo. 38. Predlagano odločitev o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[17]. Sorodni akti 39. Komisija bo s predlogom sklepa o uporabi sredstev ESPG Evropskemu parlamentu in Svetu hkrati predložila tudi predlog za prerazporeditev zneska v višini 1 591 486 EUR v ustrezno proračunsko vrstico. 40. Ko bo Komisija sprejela ta predlog sklepa o uporabi sredstev ESPG, bo hkrati sprejela sklep o finančnem prispevku z izvedbenim aktom, ki začne veljati na datum, ko Evropski parlament in Svet sprejmeta predlagani sklep o uporabi sredstev ESPG. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/012 BE/ArcelorMittal) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006[18], zlasti člena 15(4) Uredbe, ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[19], zlasti točke 13, ob upoštevanju predloga Evropske komisije, ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje podpore odpuščenim delavcem in samozaposlenim osebam, ki so prenehale opravljati svojo dejavnost zaradi velikih strukturnih sprememb v svetovnih trgovinskih tokovih, ki so nastale kot posledica globalizacije, zaradi še vedno trajajoče svetovne finančne in gospodarske krize, kot je obravnavano v Uredbi (ES) št. 546/2009[20], ali zaradi nove svetovne finančne in gospodarske krize, ter za pomoč pri njihovi ponovni vključitvi na trg dela. (2) Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013. (3) Belgija je 22. julija 2014 vložila vlogo za uporabo sredstev ESPG v zvezi z odpuščanji[21] v podjetju ArcelorMittal Liège S.A. v Belgiji in jo dopolnila z dodatnimi informacijami, kot je določeno v členu 8.3 Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG iz člena 13 Uredbe (EU) št. 1309/2013. (4) Zato bi bilo treba uporabiti sredstva ESPG, da se zagotovi finančni prispevek v znesku 1 591 486 EUR za vlogo, ki jo je vložila Belgija – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2015 se iz Evropskega sklada za prilagoditev globalizaciji (ESPG) uporabi vsota 1 591 486 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL L 347, 20.12.2013, str. 855. [2] Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1). [3] V skladu s četrtim odstavkom člena 7 Uredbe (EU) št. 1309/2013. [4] Uredba Komisije (EU) št. 1046/2012 z dne 8. novembra 2012 o izvajanju Uredbe (ES) št. 1059/2003 Evropskega parlamenta in Sveta o oblikovanju skupne klasifikacije statističnih teritorialnih enot (NUTS) glede pošiljanja časovnih vrst za novo regionalno razčlenitev (UL L 310, 9.11.2012, str. 34). [5] V smislu člena 3(a) uredbe o ESPG. [6] Vir: World Steel Association, Steel Statistical Yearbook 2014. [7] Skupna letna stopnja rasti. [8] Glej Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij Akcijski načrt za konkurenčno in trajnostno jeklarsko industrijo v Evropi (COM(2013) 407). [9] Glej podatkovno bazo ESPG, ki je na voljo na http://ec.europa.eu/social/main.jsp?catId=582&langId=sl. [10] Vloge EGF/2009/022 BG/Kremikovtsi (Komisija je vlogo zavrnila), EGF/2012/010 RO/Mechel (sklep COM(2014) 255 final z dne 7. maja 2014), EGF/2013/007 BE/Hainaut steel (Duferco-NLMK) (COM(2014)...), EGF/2013/002 BE/Carsid (COM(2014)...). [11] Vloga EGF/2010/007 AT/Steiermark-Niederösterreich. Sklep 2011/652/EU z dne 27. septembra 2011 (UL L 263, 7.10.2011, str. 9). [12] Vir: FOREM. [13] Enota za pomoč pri prezaposlovanju (cellule de reconversion), ki je bila ustanovljena posebej kot del pravnih obveznosti v postopku kolektivnega odpuščanja. [14] IFAPME (Institut wallon de Formation en Alternance et des indépendants et Petites et Moyennes Entreprises) je javni zavod, ki zagotavlja z delom povezano dualno izobraževanje v obliki vajeništev in posebnih programov za direktorje MSP. [15] Finančni prispevek iz ESPG bo belgijskim organom omogočil, da pomoč pri iskanju nadomestne zaposlitve zagotavljajo dlje od predpisanega obdobja in da izvedejo dodatne ukrepe. Za izračun stroškov za ESPG bodo belgijski organi upoštevali ukrepe, izvedene med pravno zavezujočim obdobjem (to se nanaša le na ukrep „pomoč pri prezaposlovanju (podpora/usmerjanje/vključevanje)“. Število ur zagotavljanja pomoči pri iskanju nadomestne zaposlitve v predpisanem obdobju se bo odštelo od skupnega števila ur te pomoči, ki jo bodo koristili zadevni delavci. [16] UL L 347, 20.12.2013, str. 884. [17] UL C 373, 20.12.2013, str. 1. [18] UL L 347, 20.12.2013, str. 855. [19] UL C 373, 20.12.2013, str. 1. [20] UL L 167, 29.6.2009, str. 26. [21] V smislu člena 3(a) uredbe o ESPG.